
din Gubernia Cherson (Rusia). 


Iu vara anului 1882, in călătoria ce am 
făcut la Muntele Athos, oprindu-me la mo- 
năstirea rusească Sf. Panteleimon, insoțit fi- 
ind de părintele David, shimonah din schitul 
român Prodrom, am făcut cunoștință cu mai 
mulți călugări din acea monăstire. Auzind a- 
ceştia că sunt romăn, incepură a vorbi cu 
mive romănește, şi intrebăndu-i cum se face 
de ştiu această limbă, ei mi-au respuns că 
sunt din Rusia de dincolo de Nistru, din gu- 
bernia, Cherson, unde se află multe sate locuite 
de Moldoveni *) ; aceste spuse a călugărilor 
şi cu cele ce cetisem prin cronicari despre 


*) Sub numire de „Moldovan“ inţeleg Rominii din acele 
părţi, pe Românul în genre, care denumire nu 0 cu- 
nosc, sau nu o intrebuințează. 

Moldovenii ce se așezase peste Nistru, trezi 
in mine o vie dorință de a-i vede şi a-i cer- 
ceta; iai cu samă că mulți cred că Nistru 
este marginea cea de pe urmă, pănă uuile se 
intind Românii, inspre resărit. 

Aşa in ziua de 16 lulie anul 1883, pe la 
4 oare după amiazi mam pornit din lași, și 
trecend Prutul, după vre-o căteva vare de 
drum, am ajuns la Chişineu, unde m'am o0- 
prit vre-o două zile. In acest oraș, pintre zi- 
dirile mai insemnate, se ubservă biserica ca- 
tedrală „Soborul“, Seminarul, Sala Clubului, 
in care se dau concertele Societăţii filarmoni- 
ce, unde incap peste 1200 persoane, şi altele. 

Vreduic de văzut este și museul particular 
de antichităţi al conaţionalului nostru D. 1. C. 
Suruceanu ; el cuprinde o colecţiune bogată, 
de obiecte antice foarte rare, dintre care u- 
nele bucăți nu le posed decât puține musee 
din Europa; mii «le monezi de aur, argint 
și aramă, nenum$rate vase de lut, urne, la- 
crimatorie, lampe, statuete, figuri grece și ro- 
mane, și diferite ulte obiecte ale altor naţi- 
uni, din timpurile cele mai vechi; un număr 
foarte insemnat le-a descoperit in săpăturile 
făcute în mormintele Achermanului, in părțile 
Crimului şi in alte locuri din Rusia. 

După ce am esaminat acest museu de mult 
preţ, d-nul Suruceanu, neobositul archeolog, 
care şi-a sacrificat toată viaţa şi avutul seu 
pentru a aduna, această rară colecțiune, ma 
rugat de-am subscris intrun registru, spre a- 
mintire, că am vizitat museul seu. 

După, aceea plecai spre Odessa, oprindu-me 
puţin in Bender, numit in vremile vechi de 
Romăni și Tighina, insemnat prin cetatea și 
intăriturile sale. Este știut că acolo stătu a- 
dăpostit Carol XII, regele Suediei, după bă- 
bătălia de la Pultava. 

In ziua de 20 Iulie, pe la 8 oare de di- 
mincaţă am ajuns in Odessa. Acest oraş la 
inceput nu era decit un sat tătăresc, și pe 
locul unde astăzi se intinde bulevardul se află 
v cetăţue turcească, Hadgi-bei, care in 14 
Septembre 1789 fu luată de Ruși, sub gene- 
ralul de Ribas. In 1796, Ecaterina II, dădu 
acelui loc numele de Odessa, după vechia, co- 
lonie greacă (Odessos, care se află in apropi- 
ere. In 1803, impăratul Alexandru I numi 
gubernator pe ducele Richelieu, care în timpul 
primei revoluţiuni franceze fugise in Rusia; 
acesta contribui așa de mult la inflorirea şi 
infrumuseţarea Odessei, incăt spre amintire 

orașul i-a ridicat o statue pe malul mării, 
lăngă bulevard. 

Din vechime, in acest oraş erau mulţi Greci, 
Turci şi Moldoveni, ceea ce făcu, că și pănă 
astăzi o parte a Odessei să se numească, „Ma- 
halaoa Moldovancă. 

Odessa este un oraș foarte industrial, po- 
sedănd nenumerate fabrici, dintre care una din 
cele mai insemnate este fabrica de pianuri a 
d-lui Carl Haas.  Vizitănd această fabrică, 
proprietarul ei mi-a spus că tatăl seu, care şi 
el se numea tot Carl Haas, a fost cel intăiu 
fabricant de pianuri in lași, lucrănd de la 
1813—1821, cînd din causa eteriei sa re- 
tras la Chișineu și apoi la (Odessa, unde a 
urmat fabricarea pianurilor. Instrumentele lu- 
crate de el in Iaşi, erau renumite, a văndut 
multe in Chișineu și Odessa. Insumi am văzut 
condica bătrănului Haas, încă de pe cănd avea 
fabrica, sa de pianuri in Iaşi, ăsemine am vezut 
şi pianuri din timpul acela; sunt lungi, au 
numai cinci octave şi jumătate, unul care e 
bine păstrat, are șase octave și jumătate, a- 
vând tastele cele albe de fildiș, ear cele negre 
de baga. 

Din Odessa m am pornit in ziua de 5 August, 
cu drumul de fer pănă la stația Văgoda, in 

apropiere de satul rusesc cu acelaș nume; 
acolo am căutat să-mi găsesc o trăsură cu 
care să mă duc cit mai curind, in satele mol- 
dovenești, care, după spușa călugărilor din 
muntele Athos, trebueau să se afle in apro- 
piere. 

După vre-o trei oare şi jumătate de drum, 
inapoi spre Nistru, pe o căldură ne spusă și 
pe o colbărie ne mai pomenită, ajunsei în sa- 
tul Iasca; el are o intindere foarte mare, e 
așezat pe şes, și numeră peste 1200 case. In 
mijlocul lui se află biserica, zidită după sis- 
temul obicinuit rusesc, cu două turnuri, unul, 
are formează cupola, zugrăvit cu verde și 
altul mai nalt şi mai ingust, care se află chiar 
deasupra, intrării in biserică și in care se gă- 
sesc clopotele fără toacă. căci aceasta lipsește 
la Ruși. 

Acolo am făcut cunoştinţă cu invăţătorul 
Ivan Gavril Ilarcuşenco, moldovan din Pasa- 
rabia, care cu cea mai mare plăcere n'a luat 
la el in gazdă, ospătindu-me şi poftindu-me 
să bem impreună ciaiu, băutură, care in sa- 
tele moldovenești, in opunere cu obiceiurile 
rusești, se dă numai in casele celor mai «de 
samă din sat. | 

A doua zi am fost la diregătorie de mi-am 

vizat pasportul de cătră starostele satului, (lo- 
<oţiitor de Primar), apoi ne-am dus impreună, 
la Starşina (Primar), la Ureadnic (poliţaiul 
satului) şi la Popeciteliul şcoalei (epitrop sco- 
lar), precum şi pe la mai mulţi locuitori frun- 
taşi din sat; toți mă primiră foarte bine, au- 
zind că și eu sunt „moldovan“ și hristian ca. 
și ei. Mai mulţi insă, indoindu-se despre or- 
todoxia mea, m'au pus de-am făcut semnul cru- 
cii; după ce indeplinii aceasta, toţi imi ară- 
tară cea mai mare dragoste, intrând eu pe de- 
plin în inima, lor. 

Seara după ce sau întors oamenii de la 
munca câmpului, aflind că au venit în satul 
lor, un om din Moldova cu scripea, au tăbă- 
zit toţi pe mine, ridicăndu-me pe sus, ca se 
vin cu ei la han, să le cânt, căci, Doamne 
de mult n'a mai venit prin satul nostra lău- 
tari să ne cănte și să ne mai înveselească, 
spuneau ei; eu atunci le-am făcut cheful, și 
luănd scripea mam dus cu ei la han, unde 
era și crăşma satului; nu trecu mult și începură 
a veni oamenii din toate părțile in cît se um- 
plu crășma, apoi am prinsale cănta doina și 
alte căntece de jale, ca de la noi, care foarte 
le-au plăcut, şi întoreând-o după aceia pe 
căntece vesele de joc, hori, de briu, bătute 

si altele, gloata şa înveselit făcănd chet mare, 
şi se intemee joc straşnie cu fetele xi fiecăii 
care se adunaseră acolo. 

Iutratau in joc apoi și nevestele, si jucau 
și ele de se prăpădeau: în timpul acela oa- 
menii tot năvăleau in han, in căt danţul na 
mai încăput acolo, și atunci gloata toată au 
eșit afară in curtea hanului. unde a urmat 
inainte a juca de se prăbuşea pămîntul.  A- 
colo zis-am eu din scripeă, pănă după căn- 
tatul cucoşilor, mai se lumina de ziuă; după 
aceia gloata ma cinstit şi pe mine cu ra- 
chiu, ospătăndu-mă cu inbelșugare, și ma 
şi arvonit pentru a doua seară se vin să le 
cănt din nou, apoi mulțimea veselă, sa im- 
prăștiet unii pe la casele lor. ear alții au a- 
pucat. dea dreptul la munca cămpului. 

A doa zi, seara, mam dus carăși la acelaş 
han, cu scripea, după vorba ce o avusesen, şi 
earăși sa făcut joc straşnic. ca şi in noaptea 
trecută, şi drept mulțemită cari de cari se in- 
grămădea să-mi dee de băut şi de mâncat. 

In tot timpul căt am petrecut in sat, am 
tot stat la vorbă cu bătrinii, întrebăndui des- 
pre datinile și obiceiurile ce sunt la ei în di- 
ferite împrejurări ale vieţii lor. 

Apoi in părerea de reu a tuturor locuito- 

rilor, m'am despărțit de ei, și luăndu-mi în- 
tro mănă scripea pe care am avutu in toată 
călătoria mea, și in ceelaltă o boccea, cu cele 
necesare de drum, mam suit in căruța postei 
satului şi am pornit mai departe. 

Nu mult după aceia am ajuns in satul 7ro- 
ațea, care are de asemene peste 1200 case. 
Acolo am poposit la învățătorul Iovdor Emi- 
lianovici Efimov şi am făcut cunoștință și cu 
polcovnicul in retragere, Stanislav Petrovici 
Bartaşevici, care se indeletnicește cu agricul- 
tura; cu el am vorbit mult despre românii 
de pe acolo, şi lămuririle ce mi-a dat, mi-au 
fost de folos. In acest sat încă am fost bine 
primit și găzduit, și în doue nopţi de a rin- 
dul am cântat din seripcă la han, unde mul- 
țimea s'a înveselit foarte, întemeindu-se şi aculo 
joc staşnic ca şi. in /asca, dindu'mi gloata de 
Deut şi de măncat din belşug, drept mulţemită. 

Apoi după ce şi acolo am stat la vorbă cu 
unii și cu alții, cercetindu'i despre datinile şi 
obiceiurile locuitorilor, m'am pornit tot cu că- 
ruţa poștei satului mai departe şi am ajuns 
in satul Grădiniţa. 

Acest sat, este aşezat pe malul lacului Cu- 
ciurgan : are peste 800 case, cu o posiţiune 
prea frumoasă; de cealaltă parte a lacului se 

vede satul Sevărtaica, lucuit in cea mai mare 
parte de Moldoveni. 

De acolo apoi am plecat la satul Beleaoca, 
care are peste 100 case; in apropiere se afla 
„Voda provod“, o zidire colosală, in care, 
prin puterea aburului se ridică apa din Nistru, 
şi pe uluce de tuci merge, in depărtare de 45 
vârste, de alimentează Odessa. Apoi trecui in 
şatul Caialiia, așezat pe malul Nistrului. 

Cutrierănd și alte sate moldoveneşti, în care 
am fost bine primit și găzduit de locuitori, 
înveselindui cu scripea, mam dus apoi in oră- 
şelul Ovidiopol, cunoscut in acele părţi sub 
numele de Hadgi-deră și acărui nume amin- 
tește, după unii, exilul poetului latin Ovidiu. 


HI. 


Toate aceste sate, pe care le-am văzut, au 
un caracter romănesc destul de bine păstrat, 
fiind marea majoritate a populaţiunei de origi- 
ne romănă. Afară de acele descrise, mai enu- 
merăm : Mălăești, Floarea, Tei, Coşarca, Slo- 
bozia, Buturu, Perperiţa, (&oiana, Siclia, Co- 
rotna, Cioburceni, Speia, Caragaci, Taşlic, Do. 
roțeaia, Voznisensea pe riul Bug, și alăturea 
Moldavea, Cantacuzinovea și alte multe, care 

sunt mari şi bogate, având după cum am ve- 
zut, unele din ele peste 1200 case. 

Se mai află un numer foarte insemnat de 
Români şi in oraşele de peste Nistru, ca ele- 
ment important al populaţiunii, astfel in: Li- 
raspol, Grigoriopol, Dubasari, Ocna, Pavlovka, 
Anania și altele. 

Sate moldoveneşti se mai află încă foarte 
multe şi in gubernia Podolsc, in care aseme- 
ne elementul predominant a populaţiunii este 
românesc ; nu mai puţin sc găseste și in o0- 
rașele acelei gubernii o importantă populaţi- 
une romănească. 

Această populaţiune romănă, aşezată de cea- 
laltă parte a malului sting al Nistrului, in a- 
ceste doue gubernii, trebue devsebită de co- 
loniile de Romăni, care se atiă in alte părţi 
ale Rusiei, și acăror origine este mai apro- 
piată. Asemenea colonii se găsese in vecină- 
tate de Flisabeterad, unde satele, pe lăngă 
numele lor se mai numesc încă și roata *) I, 
roata II, roata III, şi așa mai departe, pănă 
la roata XII; tot astfel se mai află Romăni 
imprăștieţi prin Crimea chiar pănă prin Caucaz. 


*) Numirea roată au remas de lu miliție. Regimentele 
eliberate, sau voatele, au intemeiat acele sate. 

Sar păre că așezările Românilor in aceste 
părți, şi cu deosebire acele din gubernia Po- 
dolse, își au originea, de pe timpul lui Duca- 
Vodă in a treia a sa Domnie, la anul 7187 
(1679); căci acest Iomn, după cum ne spu- 
ne cronicarul Neculai Costin*), primise de la 
imperăţia turcească „şi hatmania la Ucraina, 
dăndu-i şi buzdugan acei ţări“. De unde apoi, 
el se intitulă: Pocnoaap email Moaasckoi i aemai 
Spainckoi. 

Mai adaugă cronicarul ; „Și tot intr'acest an 
„au mers Duca Vodă la Nemirosa cu Doamna 
„Să Și cu ginere-seu, și cu multe gloat, și 
„mergend, apoi intorcendu-se pe la Soroca au 
„tăcut case domnești, cu beciuri de peatră la 
„Dgunauca, improtiva Sorocii peste Nistru, 
„Şi alte case la Peștere lăngă Buh, aproape 
„de Nemirova; eară la Nemirova au inceput 
„a-și tace stupi, vaci, oi, pluguri de boi pe 
„la toate tărgurile, pe de ceea parte de Nistru, 
„dară velniță de holircă, de bere și de altele, 
„cumpera miere şi domnească ce era şi ducea 
„la Ucraina. de făcea mieduri de vindea. și 
„ori că avea în gănd să se mute acolo, cum 
„Si era cuvânt intre oamenii lui, cum să pă- 


*)  Cogălniceanu, l.etapisiţile. Iași, 1852, tom. 1], p. 24. 

răsească Moldova și să se mute cu toată 
casa lui, la Ucraina, şi de acolo să tragă la 
„Aloscu.“ 

Cronicarul Neculai Muste *) dă altă versiune 
asupra acestei stămutări a  lomănilor din 
Moldova, peste Nistru. In loc de-a ov atribui 
unei colonisări a acelor părţi de cătră Duca- 
Vodă, după cum spune Neculai Costin, el dă 
ca pricină acelei strămutări, fuga Românilor 
peste Nistru, din causa jafurilor lui Duca- 
Vodă. El spune: „După ce au venit Duca- 
„Vodă la Iaşi, indată eară au inceput a sili 
„pe boeri și pe toată ţara, și a asupri cu 
„dăjdii; şi fugea oamenii la Ucraina peste 
„Nistru, şi nici zlotaşii nu putea să-i opească 
„ȘI zicea oamenii atunce, că luca-Vodă a- 
„vea gănd să lase Moldova, şi să meargă să 
„se aşeze la Ucraina; şi acest lucru era de 
„crezut, că făcuse și curți Duca-Vodă, in 'Ţă- 
„Cănăuca peste Nistru, și in satul Pecera, pe 
„malul Buhului.* 

Noi credem totuş, fără a afirma, că aşezarea 
Romănilor peste Nistru trebue să fie mult mai 
veche, de vreme ce aflăm dou& nume ce se 
intălnesc și astăzi la două localități romănești 


*) Loc. cit. tom III, pag. 23. 

de dincolo de Nistru, anume satul numit de 
Romăni Caialiia și lacul numit de ei Cuciur- 
gan, încă in harta Moldovei, făcută de hei- 
cheirsdorf. la anul 1541. %) 

Această intindere a populațiunii romănești 
atât de departe spre răsărit, peste vechia mar- 
vine a Moldovei, Nistrul, arată căt de spor- 
nică a fost lăţirea Romănilor, ce sau coborit 
din munții Transilvaniei cătră șesul vriental 
al Furopei, şi cea mai vie dovadă despre uni- 
tatea neamului Romănilor din gubernia Cherson 
şi Podoise, cu acei din Moldova și din Mara- 
mureș, ne-o dovedeşte identitatea aproape ab- 
solută a tuturor elementelor de căpetenie, care 
alcătuesc pe un popor. limba, credinţa, obi- 
ceiuri, naravutri, căntece şi altele, asupra că- 
rora reproduc mai jos observaţiunile ce le-am 
putut face in scurta mea călătorie. 

Casele din aceste sate, sunt făcute, cea mai 
mare parte, de ciamur şi acoperite cu stu. 
ca şi a locuitorilor din Basarabia, au prispe 
de jur-imprejur, ferestrele lor sunt, cea mai 


*) Vezi Papiu llarian, Tesaur de monumente istorice. 
Bucureşti 1862. tom III, pag. 122. 


16 


mare parte, impodubite pe dinafară cu brău 
de puchiţei, roş, galbăn, negru și alte colori. 

Impărțirea lor dinlăuntru samănă cu acea 
a caselor sătenilor noștri, adică v tindă, având 
și de-o parte și de alta căte o odae, in cea 
din dreapta se află un cuptor văpsit cu humă. 
și impestrițat de jur-imprejur cu diferite co- 
lori, care la caz de trebuință, serveşte de 
pat; tot aici se mai află, cum intri in stinga, 
un pat lat, pe căpătăiul căruia stă vo ladă 
care cuprinde pănzării de-ale gospodăriei, ear 
pe densa mai multe lăicere şi pere: de 
jur-imprejurul odăei sunt laviţe inguste, a- 
coperite cu scuarțe, ţoluri sau lăicere. Pe 
grindeiul vdăei stau atărnate mănunchiuri de 
flori, văzdoage și busuioc, pe păreţii de la 
răsărit icoanele, impodobite cu flori. In odaea 
din stinga, la mulţi locuitori stau stativile de 
țesut pănză. 

In genere aspectul caselor e frumos, păreții 
văruiţi, ograda curată și incunjurată cu gard, 
având. cele mai multe din ele, căte-un zennic, 
pentru păstrarea vinului și a verdeţurilor, șo- 
proane pentru vite, coteţe, poiete şi altele. 

Locuitorii sunt buni gospodari și foarte mun- 
citori, indeletnicirea lor de căpetenie este plu- 
găria ; in ceea ce priveşte starea lor materială, 

ei stau foarte bine : mai fiecare locuitor are im- 
prejurul casei sale grădină cu pomi roditori şi 
sămănături de tot soiul de verdețuri, indestule 
pentru hrana casei; o căruță și doi cai, și alte 
vite; cei mai fruntaşi au căte două, trei pă- 
rechi de cai, mai multe părechi de boi, vaci, 
oi, păseri, pluguri și alte multe unelte, pentru 
0 gospodărie intreagă. 

Pemeile deşi bune gospodine, lucrează pă- 
mentul ca şi barbaţii. 

Oamenii peste tot sunt frumoși, trăsăturile 
feţei regulate, la trup nu pre mari, părul ea- 
pului mai mult negru şi tufos, traiul cel aspru 
al vieții i-au tăcut chiloşi și tari. 

Portul naţional romănesc putem zice că s'a 
perdut cu totul, atăt la bărbaţi cât și la fe- 
mei; locuitorii sunt imbracați parte ca Ruşii, 
parte ca Bulgarii; din imbrăcămintea naţională 
a remas pălăria impodobită, cu văzdoage, ce o 
poartă flăcăii ce au să se insoare. 

La unele femei și fete se vede cămeșa cu- 
sută cu desemnuri de diferite colori, ea insă 
nu are caracterul altiților cămeșelor noastre, 
ci unul malorosian. Multe femei bătrâne poartă 
pe cap un fes alb*) de pănză, deasupra că- 


*) Im timpurile vechi eucoanele noastre purtau fesuri 
albe și deasupra, lor testemeluri de Țarigrad, impo- 
2 

ruia se pune un colac de peteci, şi peste a- 
cesta, un testemel, incăt acopere fesul de nu 
se mai vede. Duminicile şi serbăturile, ele pun 
pe cap ștergar alb. Unele se leagă pe sub 
fălci cu „Bente“, nişte bande inguste de pănză 
albă, pe care sunt cusuţi bumbi mici albi de 
cămeşă, sau niște mărgele albe. 

In genere, lucuitorii sunt. foarte evlavioşi. 
In toate satele, bisericile sunt mari, frumoase 
şi bine intreținute, slujindu-se, bine ințeles, 
in limba rusească. Preoţii indeobşte stau bine, 
avend case indămănatice și spaţioase. Şcolile 
sunt hine intreținute şi populate, in ele se 
predau in limba rusască de la luna Octombre 
pănă la Maiu. 


IY, 


Convorbind cu mai mulți bătrâni despre 
vechimea acestor sate, ei mi-au spus că nu 
ştiu decănd sor fi aflănd prin acele locuri, 
dar că ei au apucat povestindu-se, că din neam 
in neam, au fost locuite totdeauna de Moldo- 
veni; apoi cercetând mai departe, credințele, 
datinele și naravurilor lor, le-am găsit fără nici 

dobite cu bibiluri. Mulţi din b&trăni iși mai aduc a- 


minte încă despre aceasta, (Vezi și Alecsandri. „Po- 
esii populare“. Bucureşti 1866, pag. 268). 

0 deosebire de credinţa locuitorilor din Mol- 
dova; aceleaşi obiceiuri la nunți: peţitorii, 
vornicei, conacarii, oraţiile, ertăciunea, peteala 
pe capul miresei, cântecul „Taci mireasă nu 
mai plânge“, masa mare, darea cu puștele şi 
altele; la inmormentări : ducerea mortului Ja 
groapă cu bocete, de cătră femei bocitoare, 
aruncarea cu ţărină peste mormânt, când se 
zice: „să-i fie țărina ușoară“ şi altele; la anul 
nou: colinda cu pluguşorul ; la crăciun: colinda 
cu tiorile dalbe, cu Ler-Doamne şi altele. Cre- 
dința, in strigoi, in descăntice, in vrăji și far- 
mece, şi altele; povești cu balauri, cu smei, 
cu lei-paralei, cu feţi-trumoşi cu părul de aur 
etc; căntece, care incep cu „frunză verde“, 
aceleaşi jocuri; hora pe care ei o numesc și 
„de danț“. de brău, corăbiasca, etc. 

Pănă şi in sistemul măsurilor, ei şi-au păs- 
trat incă cuvântul de ocă. 

Această asămănare intre poporul român, din 
părțile de dincolv de Nistru şi acel din Mol- 
dova, se mai vede şi in limba pe care o vor- 
biesc și care infăţoşează toate caracterele fe- 
lului de vorbire a Moldovenilor, aşa d. e.:ei 
nu pronunță cuvintele cerc, cinci, cine, ci mai 
a lene, ca și Moldovenii, precum: şere, șinci, 
şine; asemene pe o. inaintede i şi e, &l pro- 

nunță ca Şi, aşa: vițel, vila, vin, priveşte, de- 
vine la ei jiţel, jita, jin, prijeşte. F inainte 
de e sau î, devine / precum: her, hin, hiere, 
hiertură. La plural schimbă pe p inainte de 
î, în chi, precum luchi. pochi, cochii, etc; pe 
n inițial €l moaie, ca in sunetul italian gn, 
aşa ei zic: gnitropolie, gniere, gnire, in loc 
de mitropolie, miere, mireete.; ear pe d ing, 
aşa: ghine, ghir, ghirueşte ete., deasemine lo- 
cuțiuni particulare Moldovenilor, precum: m'oiu 
duce-mă, vin incoa, măi Ghio, (Gheorghe) ete. 

Dăm aci mai multe căntece populare, ce 
le-am adunat prin acele locuri; ele au o ase- 
mănare foarte mare cu ale noastre. 

Multe din căntecele și poveştile spuse de 
loeuitorul Pușca şi femeea lui Lon Pojar din 
satul lasca, aveau aşa de mare potrivire cu 
căntecele noastre, incăt nva pus in mirare, şi 
intrebăndu-i, dacă nu cumva au fost vreodată 
pe la. noi prin ţară, mi-au respuns că, ei nici- 
odată n'au trecut macar Nistru in Basarabia, 
dar că așa le-au auzit și ei de la părinţii 
lor, căntăndu-se şi povestindu-se. 

A da la lumină toate căntecele ce le-am 
adunat, credem că ar fide prisos, fiindcă n'am 
face alta, decât să dăm acele ce sunt astăzi 
publicate ; deaceea, vom mărgini colecţiunea 


—.—7” — I —. 

nvastră, la reproducerea cătorva din cele mai 
caracteristice. 

Naţionalitatea curată a neamului romănesc 
deacolo, chiar dacă a perdut ceva in părţile 
esterioare ale portului și gătelei. n'a fost ata- 
cată intru nimica in esența ei. Această păs- 
trare a elementului romănesc rezlețit la o de- 
părtare aşa de mare de corpul viu al naţi- 
unii, şi in sinul unor neamuri atăt de deo- 
sebite, in mijlocul cărora trăesc, se esplică 
numai prin greutatea cu care Romănii se in- 
cuseresc cu neamuri străine. Foarte rar işi 
dă un romăn fata lui după unul de alt neam, 
fie chiar şi ortodox; se vede încă păstrată 
ca prin instinct acea măndrie romană, care a 
fost scutul nostru de apărare, cel mai puter- 
nic, incontra, influinţelor străine. 


N 


CÂNTECE POPULARE. 


PLUGUŞORUL. 


Aho! Aho! Plugușorul moșului 
Cu doisprezece boi, 

Boi bourei 

La coadă codălbei, 

La ii prinei; 

La boii de la roate 
Coarnele imbelciugate, 
La buii de la progon 
Coarnele de odgon, 

La boi dinainte 
Coarnele măluite (boite). 
Păziţi cu sămența 

Că fărimă boii brăzdița, 
Păziți cu colacul 

Că fărimă boii pragul, 
Mai mănaţ băeţi, hăi! hăi! 


Badea după ce sa hodinit 
Pluguşorul Va pornit, 

Pe dealul Gararăului. 

Pe valea Farafinului, 

Pe pământ la loc curat 

Să fie fetelor drag de umblat, 
Mai mănaţi băeţi, hăi! hăi! 


Bădiţa tot ara, 

Leliţa boronea. 

Apoi badea sămăna 

Şi grău mândru răsărea 
Dadei bine că-i părea, 

Mai mănaţi băeţi, hăi! hăi! 


Cănd la luna, la septemână, 
La, vremea cea bună 

Sa duș badea de-a privit 
Grăul dacă-i răsărit, 

La găsit copt 

Și rescopt. 

Atunci tare sa spăimăntat 

Că grăul sa scuturat, 

Şi a casă a alergat, 

Un cal graur a luat, 

Pe densul sa aruncat 

La terg la Lisaveta a plecat, 
Și el a cumpărat 

Mai multe secerele 

Cu zimţii de agirele, 

Ia mai mănaţi băeţi, hăi! hăi! 


Şi o clacă a făcut. 

Cum nu sa mai vezut, 
Tot de fete şi neveste 
De cele tinerele, 

Cu drag priveai la ele; 
Ele secera, 

Dumnezeu le ajuta, 

Mai mănaţi măi, hăi! hăi! 


apoi badea sa apucat 
Grău in clăi de la cărat, 
Şi a scos douesprezece epe 
Tot sirepe, 

Cu copitele triera, 

Cu urechile vent trăgea 

Și cănd strănuta 

Grăul se vântura, 
Ia mai mănaţi măi, hăi! hăi! 


Şi a incăreat badea, douesprezece cară 
In pohoară, 

Şi s'a dus la Nistru la moară, 
Da moara. ve&zend atâtea cară, 
Sta şi se uita 

Şi să spăimănta, 

Ş'o pus coada pe spinare 

Ş'o rupto la fuga mare; 

Da. morarul dracului 
Merticarul satului 

Și el bun de cap. 

In moară a intrat 

Şi-a făcut cioc, bor, 

Și-a dat moara la lvc, 

Și a măcinat un sac 

Și a făcut un colac, 

Și a măcinat doi saci 

Şi a făcut doi colaci, 

la mai mănaţi măi, hăi! hăi! 


Leliţa a intrat in camară 
Și a luat o sită de năgară 
Și i-a părut că e prea rară, 


Și 
Şi 
Și 
Şi 


a intrat in casă 

a luat una de matasă, 
a mai cernut un sac 
a mai făcut un colac, 
a mai cernut doi saci, 
a mai făcut doi colaci 


Ca pentru de noi, 


la 


mai mănați măi, hăi! hăi? 


Noi tot vam mai ura, 

Dar ne temem c'om insera, 

Decât la bordeele d-voastră, 
Mai bine la curţile noastre 
Cu stuh acoperite, 

Cu lut lipite. 

Daţi-ne căte-o capeică 

Să ne cumpărăm căte-o opincă. 
La mulţi ani fericiţi 

Să dea Dumnezeu să trăiţi ! 


Să 


COLINDA 


Sculaţi, sculați mari boeri 


Florile dalbe, 
mfloriţi ca meri, ca peri 
Florile dalbe ; 


Noi umblăm si colindăm 
Florile dalbe, 

Pe Dumnezeu €l purtăm 
Florile dalbe 

Mititel şi 'nfășeţel 
Florile dalbe, 

Cu taşă dalbă de matasă 
Florile dalbe, 

Cusutură, tot aleasă, 
Florile dalbe, 

Cu scutic de ucenic 
Florile dalbe, 

Cu chitie de cutnie 
Florile dalbe ; 

Că pe ceriu s'a arătat 
Florile dalbe 

Un semn mare minunat 
Florile dalbe, 

Menindu-l de impărat 
Florile dalbe ; 

Noi urăm ca să trăiţi 
Plorile dalbe 

Intru mulți ani fericiţi 
Florile dalbe, 

Ca pomii să 'nfloriţi 
Florile dalbe, 
Sajungeți să "mbătrăniţi 
Florile dalbe. 

COLINDA 


Lăng' aeste măndre curţi 

Ler Doamne, mare Ler, 

Sunt doi meri măndri 'nfloraţi, 
De tulpină depărtaţi; 

Sus, mai sus la vărfurele 
Arde-mi dou luminele; 

Sus imi arde, jos imi pică 
Lac de mir mi se ridică, 

Lac de mir, păring (cadă) de vin, 
Unde sfinții se duc și vin; 
Dar in vin cine mi se scaldă, 
Scaldă-se Domnul Dumnezeu 
Căruia m& 'nchin şi eu, 

El se scaldă, băiniueşte 

Şi cu mir se mirueşte, 

Mi se scaldă și Ion, 

Și Ion Sânt-lon, 

EI se scaldă, băiniueşte 

Şi cu mir se mniruește, 

Ist jupăn la ei privea 

Și din gură le grăia: 
Doamne mult mă gândesc 

Și mă nădăjduesc, 

Că de când trăese 

Mult bine am tăcut 

Pe acest pământ. 
Plămiînzii săturat-am. 

Pe cei goi imbracat-am, 
Pe cei desculți încalțat-am 
Pe cei însetaţi adapat-am; 
Făntăni bune am făcut 

Cu apă bună de băut, 

Pe la gloduri 

Făcut-am poduri. 
Dumnezeu la el privea 

Şi din gură-i cuvînta: 
Fericit ești, cai făcut bine 
Pe această lume, 

In raiu vei intra, 

La masă vei sta, 

Pahar plin vei închina, 

In veci te-i bucura. 


COLINDA 


Aucui 8 aeste “curţi, 
Domnule Doamne, 

Cu oaspeţi așa de mulţi, 
Aşa înalte minunate 


Şi de soure luminate, 

Cu zebrele pe sub stele 

De ţi-i drag se caţi la ele, 
Cu vârful pe sub cer, 

Cu turnuri pănă la nori, 
Pe dinăuntru poleite, 

Pe dinafară zugrăvite : 

Da la mijlocul istor curţi 
Cu oaspeți aşa de mulţi 
Intiusă-i masă frumoasă 

Cu măncare tot aleasă, 

Sus mai sus la capul mesei 
Sta un scaun daurel; 

Da pe scaun daurel 

Şede Dumnezeu ce! sfânt, 
Sfânt in cer şi pe pămînt, 
Dar mai jos la coada mesei 
Șede şi domnul istor curți 
Incunjurat de vaspeţi mulți, 
De-a jurul împrejurul curților 
Te'mbătă miroazna, florilor 
Şi cură și apa lui Iordan 
Nu de-amu şi nici de-un an. 
Domnul istor curţi se uita, 
Lui Dumnezeu se jeluea: 
Doare-mă Doamne mănile, 
Mânile şi spatele 

De boi tineri Juguind, 

De cai tretini învăţindu-i. 

Pe la fini dăruindu-i, 

Pe la fini de cununie, 

Mai la mari de botegiune. 

Mult stau Doamne şi mă gîndesc 
Să te 'ntreh să îndrăznesc, 

Când a, fi veacul de-apoi, 

Cănd sa miîntui lumea cu noi, 
Sfărșenia pământului, 
Intunecimeă, soarelui. 

Cu bun dreptul spune-voi 

Când va fi veacul de-apoi, 

Când a bate fiu pe taică, 

Când a bate fiica pe maică, 
Frate mai mic pe cel mai mare, 
Soră mai mică pe cea mai mare, 
Atuncea-i sfârșenia pământului, 
Potopul creştinului! 

Plata. noue ni se știe 

Că are să ne vie 

Un pitac 

Și un colac. 

COLINDA 


Din jos despre răsărit 
Voinicul impodobit 

Cu veştminte strălucite, 

La noi ne mai pomenite, 
Calare încet îmi venea 

De la tirg din Lisaveta,*) 
Unde-s sate destulate 

De la noi indepartate, 

Cu flăcăi de insurat 

Cu fete mari de măritat, 

Cu flecăi mici de holteit, 
De holteit şi ostășit. 

— Ce stai voinice ne nsurat 
Ne 'nsurat, ne cununat; 
Ori fetele nu te iubesc, 

Ori părinții nu mvoesc? 

— Fetele mă iubesc, 
Părinții mă'nvoesc, 

Da sta-oiu pănăn primavară, 
Când me-a veni mindra eară, 
Că sa dus in altă ţară, 
Plata noue ni se ştie 

Ca să ne vie 

Un pitac 

Și un colac. 


_. Oraşul Elisabethoral. 


BOCET 


Moarte, moarte ce-ai făcut 
Pe la “noi de ce-ai venit, 
Amar ne-ai înşalat, 
Gospodarul mi-ai mâncat. 
Bună casă ţi-ai făcut, 
Fără uşi fără ferești, 

In ea să mi te hodineşti; 
Nici vintul nu te-a bate 
Nici soarele nu te-a arde. 
De la cap păn la picioare 
Inimioara rău mă doare, 
De trec pe un loc 

Tot pară și foc 

Inima me cea părlită 

De străini dogorită 

De nime miluită, 

Plină de amar 

Ca Nistrul din mal în mal; 
Am remas fără sprijin 

În vai și în chin. 

CONĂCĂRIA 
Bună vremea horă frumoasă 
Bine-am găsit la aștă casă 
Poftim gazdă păn'afară, 
Nu zăbovim, ne ducem eară. 
—Dar ce umblaţi şi ce cătaţi, 
Samă noue să ne daţi. 
—Noi am purces pe cringul ceriului, 
Pe semnele pămîntului, 
Pe zarea movilelor, 
Pe clipitul stelelor, 
Și-am ajuns la astă casă 
Cinstiţi boeri d-vostră. 
Am auzit caveţi în grădină 
O floricică lină mălină, 
Ea de înflorit înflorește, 
Da de rodit nu rodește, 
Da nici locul nu'i priește, 
Ci mai mult se vestejeşte. 
Da noi dac'om lua-o 
Om duce-o și om da-o 
Tănărului nostru împarat, 
Care pe-aici sa mai primblat ; 
In grădina 'mpărătească, 
Frumos să mi-o rodească 
Acolo a inflori 
Acolo a şi rodi. 


ERTACIUNE 


Staţi nuntaşi și ascultați, 
Sama bine să luaţi, 


La, doue trei cuvinte a noastre 


Ce le-om spune d-voastre. 
D-voastră cinstiți părinţi, 
De la Dumnezeu orinduiţi, 
Spre fiii voştri căutaţi, 

La pământ ingenunchiaţi 
Cu inima la ertăciune 

Cu inima, la ertăciune, 

Să roagă săi ertaţi 

Și să-i bine cuvintaţi; 

Căci nu sunt fii să traiască 
Și părinţilor să nu greșască. 
Binecuvîntarea părinţilor 
Intăreşte casa, fiilor, 
Blăstemul părinţilor 
Risipește casa, fiilor : 


Da-ar fi pe temelie de peatră 


O fărimă pănă n talpă 
De-a fi pe temelie de lut; 
O fărimă pănă 'n pămînt. 
D-voastră cinstiţi părinți, 
De la Dumnezeu orânduiţi, 

La aeste mlădițe priviţi, 
Toate la o parte lasaţi 
Greşelele lor să le uitaţi 

Ca să fie de părinţi ertaţi 

Și de Dumnezeu bine cuvintaţi 
In veci amin. 

—Și mie un pahar de vin 

Și o năframă de in, 

Ca să-mi şterg guriţa de vin. 


În curând va apăre: 


1) 0 călătorie lu Românii din Bilhinia 
(Asia mică). 
2) O călătorie în sutele Româneşti din 


Istria. 


Preţul 1 leu. . 


